
DR 30.7.2018                                                               87                    

 
Saya ingin mencadangkan kepada kerajaan baru supaya meluluskan peruntukan 

sekurang-kurangnya RM100 juta bagi tujuan ini dalam Bajet 2019 untuk menepati janji 
kepada kaum India. Peruntukan ini sedikit sebanyak dapat membantu sekolah-sekolah Tamil 
untuk dinaik taraf secara berperingkat.   

Tuan Yang di-Pertua, isu keempat saya ialah mengenai SEDIC. Dalam Bajet 2018, 
Yang Berhormat Pekan menyebut bahawa kerajaan telah memperuntukkan sebanyak 
RM230 juta kepada masyarakat India mulai tahun 2014 melalui SEDIC. Mungkin jumlah ini 
telah melangkaui RM250 juta sehingga bulan Mei 2018.  Saya pernah membangkitkan isu ini 
berkaitan dengan peruntukan dan perbelanjaan SEDIC kerap kali dalam sidang-sidang 
sebelum ini. Akan tetapi saya tidak pernah mendapat satu jawapan yang baik daripada 
Menteri yang bertanggungjawab ketika itu. 

◼1810 

Ini telah menimbulkan kesangsian mengenai pengurusan dana oleh SEDIC. Saya 
khuatir terdapat unsur-unsur penyelewengan dalam agensi tersebut. SEDIC diwujudkan di 
bawah Unit Perancangan Ekonomi untuk pembangunan sosioekonomi kaum India. Adakah 
wang yang diperuntukkan itu telah disalurkan secara jujur dan telus kepada masyarakat India 
yang benar-benar memerlukannya?  

Saya mencadangkan di Dewan yang mulia ini supaya satu audit forensik perlu 
dilakukan oleh kerajaan terhadap SEDIC yang diberi mandat dan kepercayaan untuk 
menguruskan dana yang sebegitu banyak. Tindakan tegas perlu diambil jika terdapat apa-
apa penyelewengan. Ini adalah penting supaya tidak berlaku sebarang penyelewengan 
seperti ini pada masa hadapan. Saya juga mencadangkan kepada Dewan ini supaya Badan 
Pembangunan Sosioekonomi (SEDIC) terus dikekalkan di bawah Kerajaan Pakatan 
Harapan. 

Walau bagaimanapun, satu reformasi yang menyeluruh daripada segi struktur dan 
operasi perlu dilakukan supaya dana disalurkan melalui program-program sosioekonomi 
yang benar-benar boleh meningkatkan taraf hidup kaum India bukan sekadar memberi 
peruntukan untuk program-program NGO seperti mencurah garam ke laut. Oleh kerana 
kesuntukan masa, saya terpaksa pintas kepada point saya yang terakhir iaitu isu kawasan 
saya.  

Saya telah menerima satu memorandum yang ditandatangani oleh 1100 penduduk 
Taman Batu Gajah Perdana yang mendesak supaya satu lampu isyarat dipasang di 
persimpangan masuk ke Taman Batu Gajah Perdana dari jalan besar Ipoh-Lumut. 
Permintaan ini telah dibuat lama, malah saya sendiri pernah bangkitkan di Dewan yang mulia 
ini. Alasan yang diberikan oleh JKR ialah terlalu banyak lampu isyarat di sepanjang jalan 
besar dari Jelapang hingga ke Lumut. Ini melambatkan perjalanan penggunaan jalan raya 
tersebut. 

Bagi saya, alasan ini adalah tidak munasabah. Biar lambat asalkan selamat tetapi 
kaedah yang kita laksanakan pada hari ini adalah bertentangan dengan prinsip keselamatan 
ini. Kita mahu cepat dan laju mengetepikan isu keselamatan. Banyak kemalangan telah 
berlaku di persimpangan tersebut, malah saya sendiri pernah melihat beberapa kemalangan 
di persimpangan itu. Ada juga yang telah meninggal dunia di tempat kejadian.  

Perkara ini telah dibawa kepada perhatian JKR beberapa kali tetapi tindakan-
tindakan pengubahsuaian yang dilakukan di jalan itu tidak membawa apa-apa kesan positif. 
Selain daripada itu, keadaan bertambah sukar pada waktu puncak terutamanya bagi 
kenderaan keluar dari Taman Batu Gajah Perdana memasuki jalan besar Ipoh–Lumut 
menghala ke kanan menuju ke Jelapang.  

Oleh yang demikian, saya memohon kepada Menteri Kerja Raya untuk mengambil 
tindakan segera memasang lampu isyarat di tempat yang dinyatakan. Ini boleh 
menyelesaikan masalah yang saya bangkitkan. Dengan ini, saya menyokong Titah Diraja. 
Sekian, terima kasih. 

 

 

 

 



Saya ingin mencadangkan kepada kerajaan baru supaya meluluskan peruntukan. sekurang-kurangnya RM100 juta bagi tujuan ini dalam Bajet 2019 untuk menepati janji kepada kaum India. Peruntukan ini sedikit sebanyak dapat membantu sekolah-sekolah Tamil untuk dinaik taraf secara berperingkat. Tuan Yang di-Pertua, isu keempat saya ialah mengenai SEDIC. Dalam Bajet 2018, Yang Berhormat Pekan menyebut bahawa kerajaan telah memperuntukkan sebanyak RM230 juta kepada masyarakat India mulai tahun 2014 melalui SEDIC. Mungkin jumlah ini telah melangkaui RM250 juta sehingga bulan Mei 2018. Saya pernah membangkitkan isu ini berkaitan dengan peruntukan dan perbelanjaan SEDIC kerap kali dalam sidang-sidang sebelum ini. Akan tetapi saya tidak pernah mendapat satu jawapan yang baik daripada Menteri yang bertanggungjawab ketika itu. 1810. Ini telah menimbulkan kesangsian mengenai pengurusan dana oleh SEDIC. Saya khuatir terdapat unsur-unsur penyelewengan dalam agensi tersebut. SEDIC diwujudkan di bawah Unit Perancangan Ekonomi untuk pembangunan sosioekonomi kaum India. Adakah wang yang diperuntukkan itu telah disalurkan secara jujur dan telus kepada masyarakat India yang benar-benar memerlukannya?. Saya mencadangkan di Dewan yang mulia ini supaya satu audit forensik perlu dilakukan oleh kerajaan terhadap SEDIC yang diberi mandat dan kepercayaan untuk menguruskan dana yang sebegitu banyak. Tindakan tegas perlu diambil jika terdapat apa- apa penyelewengan. Ini adalah penting supaya tidak berlaku sebarang penyelewengan seperti ini pada masa hadapan. Saya juga mencadangkan kepada Dewan ini supaya Badan Pembangunan Sosioekonomi (SEDIC) terus dikekalkan di bawah Kerajaan Pakatan Harapan. Walau bagaimanapun, satu reformasi yang menyeluruh daripada segi struktur dan operasi perlu dilakukan supaya dana disalurkan melalui program-program sosioekonomi yang benar-benar boleh meningkatkan taraf hidup kaum India bukan sekadar memberi peruntukan untuk program-program NGO seperti mencurah garam ke laut. Oleh kerana kesuntukan masa, saya terpaksa pintas kepada point saya yang terakhir iaitu isu kawasan saya. Saya telah menerima satu memorandum yang ditandatangani oleh 1100 penduduk Taman Batu Gajah Perdana yang mendesak supaya satu lampu isyarat dipasang di persimpangan masuk ke Taman Batu Gajah Perdana dari jalan besar Ipoh-Lumut. Permintaan ini telah dibuat lama, malah saya sendiri pernah bangkitkan di Dewan yang mulia ini. Alasan yang diberikan oleh JKR ialah terlalu banyak lampu isyarat di sepanjang jalan besar dari Jelapang hingga ke Lumut. Ini melambatkan perjalanan penggunaan jalan raya tersebut. Bagi saya, alasan ini adalah tidak munasabah. Biar lambat asalkan selamat tetapi kaedah yang kita laksanakan pada hari ini adalah bertentangan dengan prinsip keselamatan ini. Kita mahu cepat dan laju mengetepikan isu keselamatan. Banyak kemalangan telah berlaku di persimpangan tersebut, malah saya sendiri pernah melihat beberapa kemalangan di persimpangan itu. Ada juga yang telah meninggal dunia di tempat kejadian. Perkara ini telah dibawa kepada perhatian JKR beberapa kali tetapi tindakan- tindakan pengubahsuaian yang dilakukan di jalan itu tidak membawa apa-apa kesan positif. Selain daripada itu, keadaan bertambah sukar pada waktu puncak terutamanya bagi kenderaan keluar dari Taman Batu Gajah Perdana memasuki jalan besar Ipoh-Lumut menghala ke kanan menuju ke Jelapang. Oleh yang demikian, saya memohon kepada Menteri Kerja Raya untuk mengambil tindakan segera memasang lampu isyarat di tempat yang dinyatakan. Ini boleh menyelesaikan masalah yang saya bangkitkan. Dengan ini, saya menyokong Titah Diraja. Sekian, terima kasih.